গোলাঘাট প্রকৌশল কলেজ
গোলাঘাট ইঞ্জিনিয়ারিং কলেজ ভারতের আসাম রাজ্যের গোলাঘাট জেলায় অবস্থিত আসামের ষষ্ঠ তম সরকারী প্রকৌশল কলেজ। কলেজটি ২০১৮ সালে আসাম সরকার প্রতিষ্ঠা করেছিল। ২০১২ সালের ১ই মার্চ আসামের তৎকালীন মুখ্যমন্ত্রী তরুণ গগৈ গোলাঘাট জেলার গোলাঘাট ইঞ্জিনিয়ারিং কলেজের ভিত্তিপ্রস্তর স্থাপন করেন, যা আসাম সরকার কর্তৃক আনুষ্ঠানিকভাবে প্রস্তাব করেছিল। কলেজটি ২০১৯ সালের ৫ই ফেব্রুয়ারি আসামের তৎকালীন মুখ্যমন্ত্রী সর্বানন্দ সোনোয়াল আনুষ্ঠানিকভাবে উদ্বোধন করেছিলেন। ২০১৮-১৯ শিক্ষাবর্ষ থেকে গোলাঘাট ইঞ্জিনিয়ারিং কলেজ বিটেক ডিগ্রি প্রদান শুরু করে। কলেজটি অল ইন্ডিয়া কাউন্সিল ফর টেকনিক্যাল এডুকেশন দ্বারা অনুমোদিত এবং আসাম বিজ্ঞান ও প্রযুক্তি বিশ্ববিদ্যালয়ের অধিভুক্ত।